- ԵԼՔ-ը պետք է շարունակի իր պայքարը, մինչեւ որ օրենսդրական փոփոխություններ լինեն կամ ստիպեն կառավարությանը համակարգային փոփոխություններ անի՝ տնտեսության մոդելի փոփոխություն, որովհետեւ այսօրվա դրությամբ կարելի է սուբսիդավորման միջոցով երկու ապրանքի գնի նվազեցման հասնել, բայց դա չի նշանակում, որ այդ ձեւավորումը թույլ է տալու տնտեսության զարգացում։ Մենք պետք է մի բան գիտակցենք, որ ֆինանսական բաղադրիչը, այնուամենայնիվ, իր խնդիրները լուծում է, բայց տնտեսության մոդելի զարգացումը այնպիսին է, որ ամեն անգամ ինչ-որ ճգնաժամերի է բերելու։ Մի անգամ մեկի դեմը կառնենք, մի անգամ մյուսի, հետո մյուսն է գալու։ Պետք է հասկանանք, որ մոդելը ի սկզբանե պետք է փոխել, մինչեւ դրան չհասնենք այդ վիճակը ժամանակ առ ժամանակ կրկնվելու է։ Մեր տնտեսվարողները սովորել են՝ հենց դրսում մի բան թանկանում է, իրենք այստեղ միանգամից են թանկացնում, դիտավորյալ, բայց երբ այնտեղ ինչ-որ բաներ էժանանում են, մեր շուկան չի արձագանքում այդ ամենին։ Մեր հաղորդակցումը հանրության հետ վարքագծային իմաստով էլի շատ վատն է, այնպես որ համակարգային փոփոխություն է պետք այս դաշտում։ Հիմա, ինչքան հասկանում եմ, այս լսումներից հետո էլի ինչ-որ բաներ կլինեն, կառավարությունը ցույց կտա, որ՝ վա՜յ, տեսեք, մենք ինչ-որ բաներ ենք անում։ Կամ իշխող կուսակցությունը փորձելու է ասի, որ անիմաստ չէին լսումները: Այնուամենայնիվ, ինչ-որ քայլեր կանեն։ Գյուղնախարարը այսօր ասաց, որ իրենց հրահանգ են տվել, որ դիզվառելիքի համար ինչ-որ սուբսիդավորման մեխանիզմներ մտցնեն։ Ինչ-որ խոսակցություններ կլինեն, որոնք միգուցե մի մասը արդյունք տան, մի մասը՝ ոչ, բայց իրականում այս հարցը լուծելու համար մեզ անհրաժեշտ են համակարգային փոփոխություններ։